Document ID: /roh_data/filtered/Billingualer_Corpus_interleaved-de-rm.jsonl.gz/728

This is a text translated from German to Rumantsch Grischun.
Regierung stimmt neuer Vereinbarung zum Projekt "Guichet Virtuel" zu

Die neue Vereinbarung zwischen Bund und Kantonen zum Internetprojekt "Guichet Virtuel" ist in Graubünden unter Dach und Fach. Diese regelt in den Jahren 2003 und 2004 die Betriebs- und Weiterentwicklungsphase sowie die Finanzierung des Hostings (Betrieb und Support). Dieser neue Vertrag legt nun auch die Projektorganisation klarer fest und grenzt die Verantwortlichkeiten der Organe ab. In den folgenden zwei Jahren bezahlt der Kanton Graubünden im Rahmen dieses Projektes je 16'000 Franken an Hostinggebühren. Die Gesamtkosten von jährlich 1,2 Millionen Franken für das Hosting werden in diesen Jahren hälftig zwischen Bund und Kantonen geteilt, wobei jeder Kanton nach einem festgelegten Schlüssel seinen Anteil beisteuert.

Auf Grund der Antworten aus der vorangegangenen Vernehmlassung wurde das Papier vorgängig in den Bereichen der Entwicklung weiterer Anwendungen, der Sicherheit, der Information und Kommunikation, des Controlling und der Projektorganisation sowie im Bereich der Kostenverteilung der ersten Betriebs- und Entwicklungsphase 2003/2004 überarbeitet.

EURES-Trans-Tirolia mit Beteiligung des Kantons Graubünden

Die bilateralen Verträge eröffnen der Schweiz die Möglichkeit, an den so genannten EURES-Projekten teilzunehmen. EURES ist eine Initiative der Europäischen Union zur Förderung der grenzüberschreitenden Beschäftigung. Ziel der Initiative ist, über Stellenangebote und Gesuche in der Grenzregion zu informieren, Arbeitnehmer und Arbeitgeber über Arbeits- und Lebensbedingungen im Nachbarland zu informieren und zu beraten (Sozial-, Arbeits-, Pensions- und Tarifrecht) und mit gemeinsamen Projekten zur Schaffung eines homogenen Arbeitsmarktes im Grenzraum beizutragen. Die Bündner Regierung hat entschieden, am bestehenden EURES-Trans-Tirolia teilzunehmen, weil eine Studie aufgezeigt hat, dass im laufenden Jahr aus Tirol und aus Südtirol rund 1000 Grenzgänger im Kanton Graubünden arbeiten. Zudem arbeiten im Engadin rund 800 Saisonarbeitskräfte allein aus Südtirol.

Mit dem Beitritt wird Graubünden technisch mit dem bereits vernetzten EDV-System EURES-Trans-Tirolia verbunden. Sämtliche freien Stellen, welche in Graubünden ins Arbeitsvermittlungs- und Arbeitsmarktstatistik-System (AVAM) eingegeben werden, können online in Nord- und Südtirol bewirtschaftet werden und stehen sämtlichen Arbeitsmarktbehörden in gesamten EU/EFTA-Raum zur Verfügung. EURES bringt jedoch nicht nur eine technische Vernetzung, sondern basiert auch auf einem Netz von EURES-Spezialisten. Diese EURES-Spezialistinnen sind in der Lage, in- und ausländische Arbeitskräfte, welche in einem anderen Land arbeiten möchten, entweder selbst zu beraten oder die notwendigen Kontakte herzustellen. Das letzte Wort zur Beteiligung Graubündens an das EURES-Projekt wird der Bund haben.

Maximaltarife für die Betreuung von Langzeitpatienten und von Betagten festgelegt

Die Bündner Regierung hat die Maximaltarife für Bewohnerinnen und Bewohner der vom Kanton finanziell unterstützten Angebote zur stationären Pflege und Betreuung von Langzeitpatienten und von betagten Personen festgelegt. Die Spannbreite der Maximaltarife (in Pflegestufen, so genannten BESA-Stufen, abgestuft) reicht 2003 von 100 bis 190 Franken pro Pflegetag und Bewohner.

Zudem hat die Regierung sowohl den Beitrag des Kantons an die Trägerschaften von Angeboten zur stationären Pflege und Betreuung von Langzeitpatienten und von betagten Personen und die Mindestansätze der vom Kanton unterstützten und anerkannten Pflegeheime und Pflegeabteilungen in Spitälern für Einzelzimmer, für ausserkantonale Bewohnerinnen und Bewohner sowie für Komfortleistungen festgelegt.

Kantonsschule soll nun doch gesamthaft an die Plessur

In acht bis zehn Jahren sollte die gesamte Kantonsschule Chur nun doch an die Plessur (Areal Constantineum) verlegt werden. Zu diesem Schluss kommt die Planungskommission "Erweiterung und Sanierung der Kantonsschule Chur". Die Bündner Regierung lässt nun die entsprechenden Abklärungen treffen. Damit lässt die Regierung ihren Regierungsentscheid vom Januar 2001, die notwendige Erweiterung der Kantonsschule im Raum des heutigen Lehrerseminars/Constantineum/Münzweg/alte Fabrik Willy nebst Ergänzungen mit Mehrzweckraum und Mediothek an der Kantonsschule an der Halde zu projektieren, fallen.

Aus den Gemeinden und Regionen

- Im Rahmen des Umfahrungsprojektes von Roveredo hat die Regierung für archäologische Ausgrabungen und Auswertungen einen Beitrag von 550'000 Franken genehmigt.

- Die Regierung hat der Gemeinde Trimmis einen Kantonsbeitrag von rund 8000 Franken an die Löschkosten des Flur- und Waldbrandes vom Mai 2002 im Gebiet "Talein" zugesprochen.

Strassenprojekte

- Auf der kantonalen Verbindungsstrasse Disentis/Mustér - Cavardiras, Teilstrecke Lukmanierstrasse - Einmündung Industriestrasse, wird das zulässige Höchstgewicht von 18 auf 28 Tonnen und die Höchstbreite von 2,30 auf 2,55 Meter heraufgesetzt.

- Für verschiedene Projekte im Strassenbau (Videokameras, Projektierungsarbeiten, Erweiterungsarbeiten und UKW-Einsprechanlage) hat die Regierung einen Gesamtbetrag von rund 2,5 Millionen Franken freigegeben.

Personelles

- Silvia Hofmann-Conrad, wohnhaft in Chur, ist als neue Leiterin der Stabstelle für Gleichstellungsfragen gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 30.10.2002

La regenza approvescha la nova cunvegna davart il project "Guichet Virtuel"

La nova cunvegna tranter confederaziun e chantuns per il project d'internet "Guichet Virtuel" è sut tetg en il Grischun. Ella regla en ils onns 2003 e 2004 las fasas da funcziunament e da svilup sco er la finanziaziun dal hosting (funcziunament e support). Questa nova cunvegna fixescha a moda pli clera er l'organisaziun dal project e determinescha las responsabladads dals organs. Per ils proxims dus onns sbursa il chantun Grischun en il rom da quest project mintgamai 16'000 francs taxas da hosting. Ils custs totals da 1,2 milliuns francs ad onn per il hosting vegnan smesads tranter confederaziun e chantuns. Mintga chantun surprenda sia part tenor ina clav fixa.

Sin basa da las respostas da la consultaziun precedenta è quel palpiri vegnì repassà ordavant pertutgant las dumondas dal svilup d'ulteriuras applicaziuns, da la segirezza, da l'infurmaziun e communicaziun, dal controlling e da l'organisaziun dal project sco er pertutgant las dumondas da la spartiziun dals custs da l'emprima fasa da manaschi e svilup 2003/2004.

EURES-Trans-Tirolia cun participaziun dal chantun Grischun

Las cunvegnas bilateralas avran a la Svizra la pussaivladad da sa participar als uschenumnads projects EURES. EURES è in'iniziativa da l'Uniun europeica per promover l'occupaziun transcunfinala. La finamira da quell'iniziativa è d'infurmar davart purschidas e dumondas da plazzas en las regiuns da cunfin, d'infurmar e consultar lavurants e patruns davart las relaziuns da lavur e da viver en il pajais vischin (dretg social, da lavur, da pensiun e da tariffa) e da contribuir cun projects cuminaivels a la creaziun d'in martgà da lavur omogen en la regiun da cunfin. La regenza grischuna ha decidì da sa participar vid il EURES-Trans-Tirolia che exista gia, perquai ch'in studi ha mussà che radund 1000 cunfinaris dal Tirol e dal Tirol dal sid lavuran l'onn current en il chantun Grischun. Ultra da quai lavuran en Engiadina radund 800 stagiunaris be dal Tirol dal sid.

Cun quella participaziun vegn il Grischun collià tecnicamain cun il sistem da EED EURES-Trans-Tirolia ch'èxista gia. Tut las plazzas libras, che vegnan endatadas en Grischun en il sistem d'intermediaziun da lavur e da statistica dal martgà da lavur (SILS), pon vegnir administradas online en il Tirol dal nord e dal sid e stattan a disposiziun a tut las autoritads dal martgà da lavur en l'entir spazi da la UE/AECL. EURES na porta betg be ina colliaziun tecnica mabain sa basa er sin ina rait da spezialists d'EURES. QuestAs spezialistAs d'EURES èn ablas da cussegliar sez forzas da lavur indigenas u estras che vulan lavurar en in auter pajais u da stabilir ils contacts necessaris. L'ultim pled davart la participaziun dal Grischun al project EURES vegn ad avair la confederaziun.

Fixà las tariffas maximalas per la tgira da pazients stabels e d'attempads

La regenza Grischuna ha fixà las tariffas maximalas per abitantas ed abitants da purschidas da tgira staziunara per pazients stabels e per persunas attempadas che vegnan sustegnidas finanzialmain dal chantun. Las differenzas da las tariffas maximalas (graduadas en stgalims da tgira, ils uschenumnads stgalims SCRA = sistem da classificaziun e da rendaquint per abitantAs) tanschan il 2003 da 100 fin a 190 francs al di da tgira ed abitantA.

Ultra da quai ha la regenza fixà tant la contribuziun chantunala per ils purtaders da purschidas da tgira staziunara e d'assistenza da pazients stabels e da persunas attempadas e da quotas minimalas da chasas da tgira e partiziuns da tgira d'ospitals sustegnids dal chantun per stanzas singulas, per abitantas ed abitants extrachantunalAs sco er per servetschs da confort.

La scola chantunal ussa tuttina a la Plessur

En otg fin diesch onns duai tut la scola chantunala da Cuira vegnir dischlocada a la Plessur (areal Constantineum). A questa conclusiun è vegnida la cumissiun da planisaziun "Engrondiment e sanaziun da la scola chantunala da Cuira". La regenza grischuna lascha ussa far ils scleriments necessaris. Cun quai lascha crudar la regenza ses conclus dal schaner 2001, da projectar l'engrondiment necessari da la scola chantunala sin l'areal dal seminari da magisters actual /Constantineum/Münzweg/fabrica veglia Willy plus cumplettaziuns cun in local polivalent ed ina medioteca a la scola chantunala sin la spunda.

Da las vischnancas e regiuns

- En il rom dal project da sviament da Roveredo ha la regenza deliberà ina contribuziun da 550'000 francs per stgavaments archeologics ed analisas.

- La regenza ha assegnà a la vischnanca da Trimmis ina contribuziun chantunala da radund 8000 francs als custs per stizzar l'incendi da guaud e cultira dal matg 2002 en la regiun da "Talein".

Projects da vias

- Per la via da colliaziun Mustér - Cavardiras, traject parzial via dal Lucmagn - sbuccada via industriala, vegn dauzà il pais maximal da 18 sin 28 tonnas e midada la largezza maximala da 2,30 sin 2,55 meters.

- Per divers projects da construcziun da vias (cameras da video, lavurs da projectaziun, lavurs da schlargiament e d'indrizs da moduls UUC) ha la regenza deliberà ina summa totala da 2,5 milliuns francs.

Chaussas persunalas

- Silvia Hofmann-Conrad, domiciliada a Cuira, è vegnida elegida sco nova manadra dal post da stab per dumondas d'egualitad.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 30.10.2002